REPUBLIKA HRVATSKA
DUBROVAČKO – NERETVANSKA ŽUPANIJA
OPĆINA OREBIĆ
PREDŠKOLSKA USTANOVA
DJEČJI VRTIĆ OREBIĆ
UPRAVNO VIJEĆE
KLASA: 601-02-08/26-01/01
URBROJ:2117-111-04-26-01
Orebić, 07. svibanj 2026.g.

Na temelju članka 35. stavak 1. točke 4. i članka 41. stavka 2., u svezi s člankom 20. Zakona o predškolskom odgoju i obrazovanju („Narodne novine” br. 10/97, 107/07, 94/13, 98/19, 57/22, 101/23, 22/26), članka 50. Statuta P. U. Dječji vtić Orebić, Pravilnika o sudjelovanju roditelja – korisnika u cijeni programa u Predškolskoj ustanovi Dječji vrtić Orebić („Službeni glasnik Općine Orebić” br. 12/21, 10/25), Upravno vijeće Predškolske ustanove Dječji vrtić Orebić na svojoj 10. sjednici održanoj dana 07. svibnja 2026. g. donijelo je sljedeći

PRAVILNIK
O UPISU DJECE I OSTVARIVANJU PRAVA I OBVEZA KORISNIKA USLUGA P.U. DJEČJI VRTIĆ OREBIĆ

I. OPĆE ODREDBE
Članak 1.
Ovim Pravilnikom o upisu djece i ostvarivanju prava i obveza korisnika usluga u P. U. Dječji vrtić Orebić (u daljnjem tekstu: Pravilnik) uređuje se postupak upisa i prednosti pri upisu djece u P. U. Dječji vrtić Orebić (u daljnjem tekstu: Vrtić), način organiziranja i ostvarivanja programa njege, odgoja, obrazovanja, zdravstvene zaštite, prehrane i socijalne skrbi djece rane i predškolske dobi te prava i obveze roditelja/skrbnika djece (u daljnjem testu: korisnika usluga) u Vrtiću.
Odredbe ovog Pravilnika koje se odnose na roditelje istovjetno se primjenjuju na skrbnike i udomitelje (u daljnjem tekstu: roditelji).
Izrazi koji se za fizičke osobe u ovom Pravilniku koriste u muškom rodu su neutralni i odnose se na osobe muškog i ženskog spola.

Članak 2.
Način i mjerila naplate usluga primjenjivat će se sukladno važećem Pravilniku o sudjelovanju roditelja – korisnika u cijeni programa u Predškolskoj ustanovi Dječji vrtić Orebić (u daljnjem tekstu: Odluka Osnivača).

Članak 3.

Dječji vrtić obavlja usluge predškolskog odgoja i obrazovanja te skrbi djece predškolske dobi ostvarivanjem cjelodnevnih programa u trajanju od 9 sati dnevno (u centralnom objektu u Orebiću i u područnom odjelima u Potomju i Vignju), poludnevnih u trajanju od 5,5 sati (u područnim odjelima: Janjina i Trpanj) kako slijedi:

1. redoviti programi njege, odgoja, obrazovanja, zdravstvene zaštite i unapređenja zdravlja djece prehrane i socijalne skrbi djece rane i predškolske dobi koji su prilagođeni razvojnim potrebama djece te njihovim mogućnostima i sposobnostima od starosti jedne godine djece pa do polaska u osnovu školu.
2. programi za djecu rane i predškolske dobi s teškoćama u razvoju,
3. programi za darovitu djecu rane i predškolske dobi,
4. programi na jeziku i pismu nacionalnih manjina,
5. programi predškole,
6. drugi odgojno-obrazovni programi.

Ovisno o potrebama djece i zahtjevima roditelja, dječji vrtić može izvoditi i druge programe sukladne odredbama Državnog pedagoškog standarda predškolskog odgoja i naobrazbe, te interesima i potrebama djece, zahtjevima i postojanju uvjeta u Dječjem vrtiću, uz suglasnost Osnivača.
Članak 4.
U Dječji vrtić se mogu upisati djeca od navršenih 12 mjeseci života pa do polaska u osnovnu školu u redovite i ostale programe koji se ostvaruju u vrtiću. 
U novu pedagošku godinu upisuje se onoliko djece koliko je potrebno da se popune postojeći kapaciteti Vrtića prema odredbama Državnog pedagoškog standarda predškolskog odgoja i naobrazbe. 
U jasličku skupinu može se upisati dijete koje do 31.8. tekuće godine navrši jednu (1) godinu života (jaslička skupina organizirana je u centralnom objektu u Orebiću).
U vrtićke programe može se upisati dijete koje do 31.8. tekuće godine navrši tri (3) godine života (vrtićki programi organizirani su u svim objektima).
Dječji vrtić je dužan osigurati ostvarivanje programa predškole za svu djecu u godini prije polaska u osnovnu školu, a za djecu s teškoćama dvije godine prije polaska u osnovnu školu, a koja nisu obuhvaćena redovnim programom.

II. UPIS DJECE U PROGRAME DJEČJEG VRTIĆA

Članak 5.
Upis djece u programe Vrtića provodi se prema planu upisa što ga za svaku pedagošku godinu donosi Upravno vijeće Dječjeg vrtića (u daljnjem tekstu: Upravno vijeće).
Upravno vijeće raspisuje javni poziv za upis djece u Dječji vrtić za nadolazeću pedagošku godinu.
Pedagoška godina započinje 1. rujna tekuće, a završava 31. kolovoza sljedeće godine.
Javni poziv objavljuje se na oglasnim pločama u svim objektima i web stranicama Dječjeg vrtića, tijekom mjeseca svibnja i traje 15 dana.

Javni poziv sadrži:
· Naziv tijela kojem se prijave podnose
· Uvjete i kriterij za upis u Dječji vrtić
· Popis dokumentacije koju je potrebno priložiti
· Rok i mjesto objavljivanja rezultata natječaja
· Trajanje natječaja

Upisi se mogu vršiti i elektroničkim putem (e – Upisi). 

Članak 6.
[bookmark: _Hlk228864942]Za sudjelovanje u javnom pozivu potrebno je priložiti sljedeću dokumentaciju:

· zahtjev za upis
· izvod iz matične knjige rođenih djeteta
· potvrdu o prebivalištu ili boravištu djeteta i oba roditelja, odnosno skrbnika (ne starije od 6 mjeseci) ili kopija osobne iskaznice
· dokaz  o državljanstvu
· potvrda o radnom statusu korisnika usluga (elektronički zapis HZMO (ne  starije od 30 dana)
· liječničko uvjerenje o obavljenom sistematskom zdravstvenom pregledu djeteta s podacima o cijepljenju (ne starije od 30 dana od dana podnošenja Zahtjeva)
· preslika iskaznice imunizacije

Kako bi dijete ostvarilo pravo na red prvenstva upisa metodom bodovanja, podnositelj zahtjeva prilaže sljedeću dokumentaciju:

· djeca roditelja invalida Domovinskog rata – rješenje o statusu invalida/žrtva Domovinskog rata s podatkom o postotku invalidnosti, odnosno rješenje o statusu osobe s invaliditetom i postotku invalidnosti
· djeca osoba s invaliditetom upisanih u Hrvatski registar osoba s invaliditetom – potvrda iz Registra osoba s invaliditetom
· djeca iz obitelji s troje ili više djece – preslike svih rodnih listova djece iz obitelji i preslike osobnih iskaznica djece
· za samohrane roditelje – smrtni list za umrlog roditelja ili potvrda o nestanku drugog roditelja, rješenje Hrvatskog zavoda za socijalni rad o privremenom uzdržavanju djeteta, rješenje Hrvatskog zavoda za socijalni rad o lišenju poslovne sposobnosti i oduzimanju roditeljske skrbi, dokument kojim se dokazuje dugotrajno liječenje ili izdržavanje kazne zatvora,
· djeca jednoroditeljskih obitelji – pravomoćna odluka suda o razvodu braka ili pravomoćno rješenje suda o povjeri djeteta na odgoj i čuvanje ili potvrda suda da su postupci razvoda braka i povjere na čuvanje u tijeku
· djeca s teškoćama u razvoju i kroničnim bolestima koja imaju nalaz i mišljenje tijela vještačenja ili potvrdu izabranog pedijatra ili obiteljskog liječnika da je razmjer teškoća u razvoju ili kronične bolesti okvirno u skladu s listom oštećenja funkcionalnih sposobnosti sukladno propisu kojim se utvrđuje metodologija vještačenja – preslika medicinske dokumentacije koja potvrđuje teškoću djeteta
· djeca koja imaju prebivalište ili boravište na području dječjeg vrtića, u slučaju da se zahtjev ne predaje putem sustava e – Upisi – potvrda o prebivalištu ili boravištu ili preslika osobne iskaznice
· djeca koja su ostvarila pravo na socijalnu uslugu smještaja u udomiteljskim obiteljima – rješenje Hrvatskog zavoda za socijalni rad o smještaju djece u udomiteljsku obitelj
· djeca roditelja koji primaju doplatak za djecu – rješenje ili potvrda o dječjem doplatku
· djeca roditelja korisnika zajamčene minimalne naknade – rješenje ili potvrda o ostvarenom pravu na zajamčenu minimalnu naknadu

[bookmark: _Hlk228865506]Dječji vrtić ovlašten je potraživati i drugu dokumentaciju sukladno važećoj Odluci Osnivača.
Predajom zahtjeva podnositelj zahtjeva daje suglasnost Dječjem vrtiću Orebić da u zahtjevu navedene osobne podatke prikuplja, obrađuje i pohranjuje u svrhu ostvarivanja prava određenih ovim Pravilnikom.
Osobni podaci biti će zaštićeni od pristupa neovlaštenih osoba i pohranjeni na sigurno mjesto te čuvani u skladu s uvjetima i rokovima predviđenim pozitivnim zakonskim propisima.
Prava ispitanika i postupanje u odnosu na dane osobne podatke podnositelj zahtjeva može vidjeti na službenoj web stranici Dječjeg vrtića Orebić.


Članak 7.
[bookmark: _Hlk228865542]Postupak upisa djece u programe Dječjeg vrtića provodi Povjerenstvo za upis djece u Dječji vrtić (u nastavku teksta: Povjerenstvo).
Korisnik usluga podnosi djeteta podnosi zahtjev za upis djeteta za vrijeme javnog poziva za upis.
Iznimno, korisnik usluga može podnijeti zahtjev za naknadni upis djeteta tijekom pedagoške godine, o kojem odlučuje ravnatelj u roku od 15 dana, na prijedlog Povjerenstva, ako postoji slobodno mjesto sukladno Državnom pedagoškom standardu.


Članak 8.
Ravnatelj imenuje predsjednika i dva člana Povjerenstva iz reda odgojitelja i stručnih  suradnika Dječjeg vrtića.
Povjerenstvo radi na sjednicama koje saziva predsjednik. Sjednica se može održati  ako je nazočna većina članova Povjerenstva. Povjerenstvo odlučuje većinom glasova ukupnog broja članova.
Članovi Povjerenstva dužni su čuvati kao službenu tajnu povjerljive podatke koje saznaju u obavljanju svoje dužnosti.
O radu Povjerenstva vodi se zapisnik. Rad Povjerenstva nadzire ravnatelj.


Članak 9.
[bookmark: _Hlk228869659]Povjerenstvo provodi postupak koji prethodi donošenju rješenja o upisu:
· utvrđuje potpunost predanog zahtjeva,
· analizira zaprimljene zahtjeve i popratnu dokumentaciju,
· utvrđuje odgovaraju li zahtjevi uvjetima iz članaka 4. i 6. ovog Pravilnika,
· ako postoji sumnja o istinitosti određenog dokumenta, provjerava dokument kod izdavatelja,
· za svaki zahtjev utvrđuje broj bodova,
· sukladno Odluci Osnivača i Planu upisa, izrađuje prijedlog Liste reda prvenstva, 
· obavlja i druge poslove u skladu s Odlukom Osnivača i zakonom kojim se uređuje opći upravni postupak.


Članak 10.
Povjerenstvo odlučuje o zahtjevima za upis djece u odgojno – obrazovni program na temelju rezultata cjelovitog uvida o razvoju i potrebama svakog djeteta i analize dostavljene dokumentacije, te izrađuje Listu reda prvenstva na temelju utvrđenog broja bodova.

Članak 11.
[bookmark: _Hlk228870018]Na temelju izrađene Liste reda prvenstva, Povjerenstvo donosi rješenje o upisu u roku od 15 dana od dana isteka roka za podnošenje zahtjeva. 
Rješenje iz stavka 1. ovog članka se sastoji od svih bitnih dijelova sukladno Zakonu o općem upravnom postupku (NN br. 47/09, 110/21), te se objavljuje na mrežnoj stranici Dječjeg vrtića i  oglasnoj ploči Dječjeg vrtića.
Rješenje se smatra dostavljenom korisniku usluge istekom osmog dana od dana javne objave na mrežnoj stranici i oglasnoj ploči Dječjeg vrtića. 
Radi očuvanja i zaštite osobnih podataka Povjerenstvo može dodijeliti šifre podnositeljima prijava te na taj način objaviti Listu reda prvenstva.

Članak 12.
[bookmark: _Hlk228869768]Protiv Rješenja o upisu može se izjaviti žalba Upravom vijeću u roku 15 dana od dana izvršene  dostave akta.
Žalba se predaje neposredno u pisanom obliku, osobno ili putem pošte na adresu vrtića J. B. Jelačića 8, 20250 Orebić.
Odluku o žalbi donosi Upravno vijeće u roku od 15 dana od dana isteka roka za podnošenje žalbe.

Članak 13.
Upravno vijeće po žalbi može:
-	odbaciti žalbu kao nepravodobnu ili podnesenu od neovlaštene osobe,
-	odbiti žalbu kao neosnovanu i potvrditi rezultate upisa,
-	usvojiti žalbu i izmijeniti Rješenje o upisu.
Odgovor na žalbu u pisanom obliku dostavlja se putem elektroničke pošte.
Ukoliko je roditelj nedostupan odluka će se u zatvorenoj omotnici izvjesiti na oglasnu ploču Dječjeg vrtića s naznakom da se time smatra da je dostava izvršena.
Odluka Upravnog vijeća je konačna.


Članak 14.
[bookmark: _Hlk228870088]Pravo na korištenje usluga Dječjeg vrtića Korisnik usluga ostvaruje isključivo na temelju sklopljenog Ugovora o pružanju usluga.
Ugovor potpisuju oba roditelja/staratelja vlastoručno, osim u iznimnim slučajevima.
Za novoupisanu djecu, Korisnik usluga dužan je sklopiti Ugovor nakon objave konačne liste reda prvenstva, a najkasnije prije nego dijete započne s ostvarivanjem programa. Ako se dijete upisuje tijekom pedagoške godine (naknadni upis), Ugovor se sklapa najkasnije do dogovorenog dana početka korištenja usluga.
Za djecu koja nastavljaju koristiti usluge u kontinuitetu (ranije upisana djeca), Korisnik usluga dužan je za svaku novu pedagošku godinu sklopiti novi Ugovor. Potpisivanju ovog ugovora pristupa se u upisnom roku.
Prilikom sklapanja Ugovora iz stavka 4. ovog članka, Korisnik usluga je obvezan priložiti:
· liječničko uvjerenje o obavljenom sistematskom pregledu djeteta (ne starije od mjesec dana),
· presliku iskaznice imunizacije,
· zubnu putovnicu.


Članak 15.
Djeca upisana u Dječji vrtić raspoređuju se u odgojne skupine u skladu s Državnim pedagoškim standardom.
Dijete se, u pravilu upisuje u objekt prema mjestu prebivališta ili boravišta djeteta i roditelja, u skladu s Planom upisa i raspoloživim kapacitetima.
Dijete koje je zbog zbog dobi (jaslički uzrast) upisano u centralni objekt u Orebiću, prebacuje se u područni odjel kojem pripada prema prebivalištu, odnosno boravištu s navršene tri (3) godine života, odnosno s početkom nove pedagoške godine, a sve u skladu s mogućnostima i slobodnim kapacitetom.
Iznimno od stavka 3. ovog članka, djetetu se može odobriti ostanak u centralnom objektu u Orebiću bez obzira na mjesto prebivališta, odnosno boravišta u sljedećim slučajevima:
· ako dijete ima utvrđene zdravstvene teškoće (kronične bolesti, neurorazvojne smetnje i sl.) zbog kojih je u njegovom najboljem interesu da boravi u objektu u kojem je lakše dostupan stručni tim ili neposredna blizina zdravstvenih službi, i/ili
· ako stručno povjerenstvo procijeni da bi promjena objekta i odgojne skupine bitno narušila djetetov razvojni proces ili zdravstveno stanje.
Za ostvarivanje prava iz stavka 4. ovog članka roditelj je dužan podnijeti pisani zahtjev i priložiti relevantnu medicinsku dokumentaciju ili preporuku stručnjaka. O zahtjevu odlučuje ravnatelj na prijedlog stručnog povjerenstva.

PREDNOST PRI UPISU
Članak 16.
Prednosti pri upisu utvrđuje osnivač Ustanove posebnom odlukom.
Prednost pri upisu imaju djeca roditelja invalida Domovinskoga rata, djeca iz obitelji s troje ili više djece, djeca oba zaposlena roditelja, djeca s teškoćama u razvoju i s kroničnim bolestima koja imaju nalaz i mišljenje nadležnog tijela vještačenja ili potvrdu izabranog pedijatra ili obiteljskog liječnika da je razmjer teškoća u razvoju ili kronične bolesti okvirno u skladu s listom oštećenja funkcionalnih sposobnosti sukladno propisu kojim se uređuje metodologija vještačenja, djeca samohranih roditelja, djeca jednoroditeljskih obitelji, djeca osoba s invaliditetom upisanih u Hrvatski registar osoba s invaliditetom, djeca koja su ostvarila pravo na socijalnu uslugu smještaja u udomiteljskim obiteljima, djeca koja imaju prebivalište ili boravište na području Dječjeg vrtića, te djeca roditelja koji primaju dječji doplatak ili korisnika zajamčene minimalne naknade.
Način ostvarivanja prednosti iz stavka 2. ovoga članka pri upisu djece u Dječji vrtić uređuje osnivač dječjeg vrtića na način koji je opisan u članku 18. ovoga Pravilnika.
[bookmark: _Hlk228864702]U slučaju nedostavljanja traženih dokaza Korisnici usluge ne ostvaruju pravo prednosti po danom kriteriju.
Za točnost podataka iz prethodnih stavaka ovog članka odgovorne su osobe koje su  izdale dokumente, odnosno podnositelji zahtjeva. U slučaju osnovane sumnje u točnost podataka iz priloženih dokumenata može se obaviti provjeru istih. Ukoliko se utvrdi da su podaci neistiniti podnositelj zahtjeva gubi pravo upisa.

Članak 17.
Prosudbu o načinu uključivanju djece u odgojno-obrazovne skupine s redovitim ili posebnim programima za djecu s teškoćama u razvoju, djece sa zdravstvenim teškoćama i neurološkim oštećenjima, kao i djece koja pri upisu imaju priložene preporuke stručnjaka donosi stručno povjerenstvo dječjeg vrtića.


LISTA REDA PRVENSTVA
Članak 18.
Za izradu liste reda prvenstva utvrđuju se sljedeći kriteriji, mjerila bodovanja i dokumentacija koja dokazuje status:

	R.b.
	Opis kriterija
	Broj
bodova
	Dokumentacija

	[bookmark: _Hlk228864749]1.
	djeca roditelja invalida Domovinskog rata
	15
	· Potvrda nadležnog ministarstva

	2.
	djeca iz obitelji s troje djece ili više djece

	3
	· Rodni listovi braće/sestara

	3.
	djeca čija su oba roditelja zaposlena
	10
	· Potvrda nadležnog HZMO o radnom stažu/radnom odnosu
· Potvrda o radno – pravnom statusu roditelja

	4.
	djeca s teškoćama u razvoju i kroničnim bolestima 
	12
	· Preslika zdravstvene i druge dokumentacije djeteta s teškoćama u razvoju sukladno čl. 6. DPS predškolskog odgoja, preslika rješenja o kategorizaciji HZSR
· Nalaz i mišljenje tijela  za vještačenje

	5.
	djeca samohranih roditelja
	12
	· Preslika izvatka iz matice rođenih za dijete i roditelja,
· Preslika smrtnog lista za pokojnog roditelja,
· Potvrda o nestanku drugog roditelja/skrbnika
· Rješenje HKSR o privremenom uzdržavanju djeteta
· Ovjerena izjava o zajedničkom kućanstvu

	6.
	djeca jednoroditeljskih obitelji 
	12
	· Pravomoćna odluka suda o razvodu braka ili 
· Pravomoćna odluka suda o povjeri djeteta na odgoj i čuvanje 

	7.
	djeca osoba s invaliditetom upisanih u Hrvatski registar osoba s invaliditetom
	15
	Potvrda nadležnog ministarstva

	8.
	djeca koja su ostvarila pravo na socijalnu uslugu smještaja u udomiteljskim obiteljima
	8
	· Rješenje o udomljavanju djeteta

	9.
	djeca i oba roditelja koji imaju prebivalište ili boravište na području dječjeg vrtića, odnosno područnog odjela 
	20
	· Preslike osobnih iskaznica ili uvjerenje o prebivalištu/boravištu

	10.
	djeca roditelja koji primaju doplatak za djecu 
	5
	· Rješenje o ostvarenom pravu

	11.
	djeca roditelja korisnika zajamčene minimalne naknade
	5
	Rješenje o ostvarenom pravu




Članak 19.
	Poredak na listi prvenstva utvrđuje se unutar reda prvenstva, zbrojem bodova za svako dijete na osnovi kriterija iz članka 8. ovog Pravilnika.
	Prednost pri upisu u okviru utvrđenog broja slobodnih mjesta ostvaruje dijete s većim zbrojem bodova.
	Ukoliko dvoje ili više djece ostvari jednak broj bodova, prednost pri upisu imat će dijete starije životne dobi.
	Za djecu koja nisu upisana po javnom pozivu se utvrđuje Lista čekanja i djeca se mogu upisati tijekom pedagoške godine, ukoliko se oslobode mjesta u odgovarajućoj dobnoj odgojno – obrazovnoj skupini ili ako se proširi kapacitet Dječjeg vrtića. Na Listi čekanja vode se i djeca koja do 31.08. tekuće godine nisu navršila 3 (tri) godine života za pohađanje vrtićkih programa, odnosno djeca koja do 31.08. tekuće godine nisu navršila 1 (jednu) godinu života za pohađanje jasličkih programa.
Članak 20.
Korisnik usluga dužan je tijekom godine prijaviti i dokazati svaku   promjenu u odnosu na svoj osobni status i činjenice kojima je ostvario prednost pri upisu (promjena prebivališta i ostalo iz članka 18. ovog Pravilnika).
	Dječji vrtić je ovlašten vršiti provjeru podataka tijekom pedagoške godine.


ISPIS DJECE
Članak 21.

Korisnik usluga može ispisati dijete pisanim zahtjevom za ispis (ispisnica). Korisnik usluge je dužan o namjeri ispisa obavijestiti odgojitelja i potpisati ispisnicu najkasnije 15 (petnaest) dana prije namjeravanog prekida korištenja usluga.
Dječji vrtić o ispisu djeteta odlučuje Rješenjem nakon što je utvrđeno da je roditelj kao podnositelj Zahtjeva podmirio sve obaveze prema Dječjem vrtiću.
Jednom ispisano dijete u slučaju novog podnošenja prijave za upis, ponovno prolazi upisni postupak.
Ukoliko roditelji prestanu koristiti usluge Dječjeg vrtića, a da prethodno nisu ispisali dijete, dužni su platiti korištenje usluga Dječjeg vrtića kao da je dijete pohađalo Dječji vrtić prema ispostavljenom računu.


Članak 22.
Korisnik usluga dužan je obavijestiti odgojitelja o izostanku djeteta.
Korisnik usluga dužan je opravdati izostanak djeteta.
Za dane izostanka djeteta zbog bolesti, korisnik usluga dužan je priložiti liječničku potvrdu po povratku djeteta u odgojno – obrazovnu skupinu.

Članak 23.
Ukoliko dijete ne pohađa program duže od 60 dana, bez opravdanog razloga, Ustanova će ispisati dijete korisnika usluga.
Ustanova može ispisati dijete korisnika usluga koji ne izvrši obvezu plaćanja usluga u roku od 30 dana od dana dospijeća.
Ustanova  može ispisati korisnika usluga koji se ne pridržava ugovornih obveza.
Odluku o ispisu djeteta donosi Ravnatelj rješenjem. 

OSTVARIVANJE PRAVA I OBVEZA KORISNIKA USLUGA DJEČJEG VRTIĆA

Članak 24.
Korisnik usluga ima pravo:
1. prije početka ostvarivanja programa biti upoznat s programom za dijete i uvjetima pod kojima se on ostvaruje  te s tim u vezi i s pravima i obvezama korisnika usluga,
2. putem individualnih razgovora i roditeljskih sastanaka biti redovito izvještavan o razvoju i napredovanju djeteta, te biti uključen u različite oblike suradnje roditelja i Dječjeg vrtića,
3. podnositi zahtjeve tijelima Dječjeg vrtića radi ostvarivanja i zaštite pojedinačnih prava i potreba djeteta,
4. sudjelovati u planiranju, realizaciji i vrednovanju odgojno – obrazovnog programa za dijete,
5. sudjelovati u upravljanju Dječjim vrtićem na način utvrđen zakonom i Statutom Dječjeg vrtića, birati i biti biran za predstavnika roditelja korisnika usluga u Upravnom vijeću Dječjeg vrtića.

Članak 25.
Korisnik usluga dužan je:
1. dostaviti dodatnu zdravstvenu potvrdu nadležnog liječnika pri uključivanju djeteta u program vrtića u slučaju promjena zdravlja djeteta nastalih nakon sistematskog zdravstvenog pregleda 
2. predočiti potpunu dokumentaciju i informaciju o karakteristikama i potrebama djeteta koje su bitne za odabir primjerenog programa kao i za njegovu sigurnost i zdravlje tijekom ostvarivanja programa,
3. pravovremeno izvješćivati Dječji vrtić o promjenama razvojnog i zdravstvenog statusa djeteta i surađivati s Dječjim vrtićem u postupcima izmjena programa,
4. za slučaj značajnih promjena zdravstvenog stanja ili razvojnog statusa djeteta, koje tijekom ostvarivanja programa uoči stručni tim Dječjeg vrtića, obaviti potrebne pretrage i pribaviti mišljenja nadležnih službi te sudjelovati u programu pedagoške opservacije djeteta i utvrđivanju novog prilagođenog, individualiziranog programa, ako je to u interesu zadovoljavanja razvojnih potreba i sigurnosti djeteta odnosno sigurnosti i ostvarivanja odgojno-obrazovnog programa za drugu djecu, 
5. osobno dovoditi i odvoditi dijete iz odgojno – obrazovne skupine ili pismeno izvijestiti odgojitelja o punoljetnoj osobi koju je za to ovlastio,
6. izvijestiti odgojitelja odgojno – obrazovne skupine u roku od 24 sata o razlozima izostanka djeteta, 
7. ne dovoditi u Dječji vrtić bolesno dijete, a nakon završenog liječenja dostaviti potvrdu nadležnog liječnika o obavljenom sistematskom pregledu iz koje je vidljivo da je dijete sposobno pohađati Dječji vrtić,
8. nakon izbivanja djeteta iz Dječjeg vrtića u trajanju duljem od 60 dana dostaviti potvrdu nadležnog liječnika o obavljenom zdravstvenom pregledu iz koje je vidljivo da je dijete sposobno pohađati Dječji vrtić,
9. odazvati se pozivima na roditeljske sastanke i druge oblike suradnje roditelja s Dječjim vrtićem u cilju praćenja razvoja i napredovanja djeteta,
10. najkasnije do 15-og u mjesecu uplaćivati utvrđeni iznos sudjelovanja roditelja u cijeni programa,
11. dostaviti Dječjem vrtiću pisanu obavijest o ispisu djeteta najkasnije 15 dana prije ispisa, te dokazati podmirenje svih nastalih troškova programa do dana ispisa,
12. izvršavati druge obveze korisnika usluga utvrđene općim aktima Dječjeg vrtića.

Članak 26.

O postupku adaptacije roditelji će biti upoznati na inicijalnom razgovoru i na roditeljskom sastanku.
Po izvršenom upisu djeteta u Dječji vrtić, stručni tim (stručni suradnici, ravnatelj i vanjski suradnici po potrebi) određuje termin za inicijalni razgovor, koji provodi jedan ili više članova stručnog tima s roditeljem i djetetom (uz mogućnost konzultacije s vanjskim stručnjacima radi pribavljanja mišljenja i podataka bitnih za odlučivanje), tijekom kojeg se provodi opažanje djetetova ponašanja i komuniciranja uz nazočnost roditelja. Na inicijalni razgovor obvezan je dolazak barem jednog roditelja s djetetom.
Nedolazak roditelja i djeteta na zakazani termin inicijalnog razgovora, ako nije unaprijed najavljen i pismenim putem opravdan, smatrat će se odustajanjem roditelja od upisa djeteta u Dječji vrtić.

Na inicijalni razgovor neće biti pozvani:
· roditelji čiji je zahtjev za upis djeteta nepotpun (nepotpuna obvezna dokumentacija)
· roditelji čija djeca ne udovoljavaju uvjetima upisa
· roditelji čiji zahtjev za upis djeteta prema ostvarenom ukupnom broju bodova nije u skladu s raspoloživim prostornim kapacitetima
· ukoliko po završenom postupku redovitih upisa, prije sklapanja ugovora po prihvaćenom zahtjevu za upis djeteta u Dječji vrtić roditelj odustane od upisa djeteta, ili se tijekom pedagoške godine u Dječjem vrtiću oslobodi mjesto, ili dođe do povećanja kapaciteta za upis djece, članovi Povjerenstva iz članka 8. ovog Pravilnika će pozvati na inicijalni razgovor roditelje prvog neupisanog djeteta na utvrđenoj listi prednosti za upis djece u Dječji vrtić iz članka 18. ovog Pravilnika.

Članak 27.
Dječji vrtić je dužan:
1. ustrojiti rad s djecom u jasličkim i vrtićkim odgojnim skupinama sukladno propisanom programu i standardu predškolskog odgoja
2. surađivati s obitelji djeteta u cilju praćenja razvoja i napredovanja djeteta,
3. osigurati redovito izvještavanje korisnika usluga i njihovo sudjelovanje u upravljanju Dječjim vrtićem sukladno zakonu i Statutu Dječjeg vrtića,
4. omogućiti zaštitu pojedinačnih prava korisnika usluga podnošenjem žalbe odnosno zahtjeva Upravnom vijeću,
5. upozoriti korisnika usluga da Dječji vrtić pridržava pravo preraspoređivanja djeteta iz jedne u drugu odgojno-obrazovnu skupinu, iz jednoga u drugi objekt, posebnog organiziranja programa za vrijeme srpnja i kolovoza te u posebnim okolnostima, u skladu s pedagoškim načelima i interesima organizacije rada u zadovoljavanju utvrđenih potreba za programima predškolskog odgoja u Općini Orebić, Janjina i Trpanj, 
6. upoznati korisnika usluga s pravom Dječjeg vrtića da može, u slučaju značajnih promjena zdravstvenog stanja ili razvojnog statusa djeteta koje uoči stručni tim, izmijeniti program i uvjete ostvarivanja programa za dijete s tim da postupak promjene programa pokreće stručno – razvojna služba na temelju praćenja stanja i potreba djeteta te na temelju provedene pedagoške opservacije kao i dodatno obavljenih pretraga i mišljenja nadležnih službi, u interesu razvojnih potreba djeteta, njegove sigurnosti te sigurnosti i ostvarivanja odgojno – obrazovnog programa za drugu djecu, 
7. upoznati korisnika usluga s pravom Dječjeg vrtića da može otkazati ostvarivanje programa za dijete u slučaju značajnih promjena u razvojnom statusu djeteta, ako ni novi prilagođeni individualizirani program ne zadovoljava razvojnim potrebama djeteta,
8.  u slučaju promjene ili otkazivanja ostvarivanja programa usmjeriti korisnika usluga na daljnje postupanje i institucije koje će primjereno zadovoljiti potrebe djeteta,
9. stručni tim Dječjeg vrtića dužan je korisnika usluge uputiti na daljnju obradu i opservaciju nadležnih institucija (ako to ocijeni potrebnim), a korisnik usluga dužan je postupiti po naputku stručnog tima, ukoliko isto odbije, Dječji vrtić zadržava pravo na ispis djeteta,
10. upoznati korisnika usluga s pravom Dječjeg vrtića da može otkazati ostvarivanje programa djetetu ako korisnik usluga ne plati dospjele obveze u roku od 30 dana od dana dospijeća obveze ili ako korisnik usluga na drugi način prekrši obveze utvrđene ugovorom ili općim aktom Dječjeg vrtića,
11. na temelju obračuna, dostaviti korisniku usluga račun do 10. dana u tekućem mjesecu za prethodni mjesec,

FINANCIJSKO POSLOVANJE DJEČJEG VRTIĆA

Članak 28.

Korisnik usluga se obvezuje da će redovito plaćati utvrđeni iznos sudjelovanja u cijeni izabranih programa (korisnici koji plaćaju ekonomsku cijenu) što ga njegovo dijete ostvaruje u Dječjem vrtiću, na način utvrđen Odlukom Osnivača.
Ukoliko dijete korisnika usluge koristi koji od dodatnih verificiranih kraćih programa u sklopu ili izvan redovitog programa, posebno će plaćati troškove tih programa u skladu s posebnim Ugovorom kojim se regulira vrsta i trajanje programa te međusobna prava i obveze korisnika usluga i Dječjeg vrtića.
Utvrđeni iznos sudjelovanja u cijeni izabranih programa, korisnik usluga je dužan uplaćivati na žiro račun Dječjeg vrtića do 20.-og u mjesecu za prethodni mjesec, počevši od dana upisa djeteta-
Način naplate usluge te eventualna umanjenja primjenjuju se sukladno Odluci Osnivača.

Članak 29. 
Ako se utvrdi dugovanje korisnika usluga za usluge predškolskog odgoja u Dječjem vrtiću, primjenjuje se zakon kojim se uređuju obvezni odnosi.
Kada Dječji vrtić utvrdi okolnosti iz stavka 1. ovog članka, poziva korisnika usluga da u određenom roku podmiri dugovanje.
Ako dugovanje iz stavka 2. ovog članka ne bude nadoknađeno u određenom roku, Dječji vrtić je ovlašten pokrenuti ovršni postupak. 

Članak 30.
Korisnik usluga obvezuje se uplaćivati iznos sukladno Odluci Osnivača od dana sklapanja Ugovora.


IX. PRIJELAZNE I ZAVRŠNE ODREDBE

Članak 31.
Korisnik usluga Dječjeg vrtića dužan je odmah, a najkasnije u roku od osam dana od dana nastanka promjene prijaviti i dokazati svaku promjenu koja utječe na daljnje korištenje ili opseg usluga.
U slučaju da su se promijenile okolnosti o kojima ovisi ostvarivanje usluga u Dječjem vrtiću, korisnik usluga će sukladno promjenama potpisati novi ugovor o korištenju usluge.



Članak 32.
Dječji vrtić i korisnici usluga će sve eventualne sporove rješavati prvenstveno mirnim putem, a u suprotnom će se spor riješiti pred stvarno nadležnim sudom u Dubrovniku.


Članak 33.
Informacije o djeci i korisnicima usluga koje ustanova posjeduje zaštićene su sukladno zakonu koji uređuje zaštitu osobnih podataka.

Članak 34.
Ovaj Pravilnik stupa na snagu dan nakon dana objave na mrežnoj stranici i oglasnoj ploči Dječjeg vrtića.

Članak 35.
Danom stupanja na snagu prestaje važiti Pravilnik o upisu djece i ostvarivanju prava i obveza korisnika usluga u Predškolskoj ustanovi Dječji vrtić Orebić, KLASA: 003-01/23-01/03, URBROJ: 2117-111-04-23-01, od datuma 25. svibnja 2023.g.

